**ОПИС И СПЕЦИФИКАЦИЈА ЈАВНЕ НАБАВКЕ**

Jавнa набавкa добара: рачунарске опреме у циљу реализације Пројекта „Достојан Живот“, Наручиоца: Општинске управе општине Врњачка Бања.

**Квалитет, начин спровођења контроле и обезбеђивања гаранције квалитета**

Предмет понуде може бити само испорука нове опреме са пратећим деловима као у техничкој спецификацији, која мора бити испоручена у оригиналним паковањима произвођача, са приложеном техничком документацијом уз свако паковање, којом се гарантује оригиналност производа и којом се недвосмислено доказује да понуђена добра у потпуности одговарају техничким захтевима из Конкурсне документације.

Уз испоручено добро, обавезно се доставља исправно попуњен и оверен гарантни лист.

Квалитативну и квантитативну примопредају опреме са пратећим деловима извршиће овлашћено лице Наручиоца за пријем и представник понуђача, који записнички констатују испоруку добра.

У случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј. пријема добара, Наручилац ће одмах након уочених недостатака позвати Понуђача-добављача да заједнички сачине записник и констатују уочене недостатке. Понуђач-добављач је дужан да уочене недостатке отклони, односно да замени неисправна добра са добрима одговарајућег квалитета и квантитета у року од пет дана од дана сачињавања записника о рекламацији.

**Гарантни рок**

Гарантни рок за сваки наведени уређај у спецификацији је: најмање **24** месецa произвођачке гаранције и тече од дана потписивања наручиоца и понуђача на Записнику о извршеној квалитативно-квантитативној примопредаји добара. Обавеза понуђача, је да у понуђеном гарантном року обезбеди сервис и одржавање предметних добара о свом трошку.

У случају замене добра за ново добро гарантни рок тече од дана предаје новог добра Наручиоцу.

**Место испоруке**

Добра се испоручују код наручиоца у року који понуђач понуди у Обрасцу понуде (највише 20 календарских дана од дана потписивања уговора), на адреси Општина Врњачка Бања, ул. Крушевачка бр. 17, Врњачка Бања.